ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-541272/6-2018 од 10.12.2018. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 1828/2018 (3000/0455/2018), за набавку добара - Делови за теретна возила и механизацију, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења и измене конкурсне документације:

**ПИТАЊЕ 1**: За виљушкар BALKANCAR молимо Вас да појасните све позиције које се односе на Виљушкар BALKANCAR, односно да нам дате тачан тип и серијски број виљушкара, као и да ли се ради о једном или више типова с обзиром на различите називе у Вашој Конкурној документацији.

**ОДГОВОР 1:** Тип виљушкара је „BALKANCAR“ -   DV 1798.30.249 S

**ПИТАЊЕ 2**: Позиција 24: молимо појашњење да ли је у питању уложак дизне или носач бризгаљке.

**ОДГОВОР 2:** У питању је уложак дизне.

**ПИТАЊЕ 3**: Позиција 32: За виљушкар BALKANCAR фабрички се мењају само комплетни пакнови, а не кочионе облоге, а јединица мере је по комаду.

**ОДГОВОР 3:** Наручилац је подразумевао комплет, као што је и наведено на стр. 6 и стр. 43 конкурсне документације.

**ПИТАЊЕ 4**: Молимо да појасните позицију под редним бројем 33, тачан тип и ознака виљушкара, као и тражени део, по могућности каталошким бројем.

**ОДГОВОР 4:** Наручилац није у могућности да прочита каталошки број на глави управљача.

Тражени део је уграђен на виљушкар ЛИТОСТРОЈ  5т  са дизел мотором ТАМ 110.

**ПИТАЊЕ 5**: Молимо Вас да појасните позицију под редним бројем 47, за који цилиндар.

**ОДГОВОР 5:** Наручилац је подразумевао гарнитуру за главни кочиони цилиндар.

**ПИТАЊЕ 6**: За позицију број 66, да ли се односи на мењач или точак?

**ОДГОВОР 6:** Позиција се односи на бочни редуктор односно планетарни зупчаник са тркачима у точку.